section_heading: Nakon rata
paragraph_text: Selo se nije oporavilo od ovog zločina. Malo je obnovljenih kuća. Tolike su zarasle da zbog raslinja je teško uopće uočiti da su tu nekoć bile. Put do sela je zarastao i oronuo, i nema javnog prijevoza. Vratilo se dvoje stanovnika. Danas u selu živi samo jedna osoba. Prije nekoliko godina podignut je drveni križ. Stari križ s brončanim raspelom nepoznati počinitelj je odrezao i prodao u staro željezo. Bilivode pripadaju župi sv. Josipa Radnika u Gornjoj Zenici. Radi oživljavanja sjećanja, 2012. godine Bilivođani i njihov župnik svake godine prve subote u kolovozu organiziraju druženje Bilivođana u Bilivodama.